http://www.laveupv.com/noticia/9155/terricabras-erc-sere-un-eurodiputat-valenciaTerricabras (ERC): ‘Seré un eurodiputat valencià’El candidat d’Esquerra posa el Corredor Mediterrani i la defensa de la llengua com exemples "on Europa ens pot ajudar" en un acte a ValènciaEl cap de llista d'ERC a les eleccions europees, Josep Maria Terricabras, ha posat aquest dissabte el Corredor Mediterrani com exemple "de la política que ha fet el PP i que nosaltres volem combatre".En l'acte central d'ERC a València, Terricabras ha dit que mentre l'Estat s'entestava en prioritzar el Corredor central "Europa ens ha ajudat a anar contra això, tal com Europa ens pot ajudar amb la llengua".El candidat ha dit que aquesta qüestió és prioritària i ha lamentat que mentre al Principat un alumne que demani castellà faci canviar tota una aula "resulta que als alumnes que demanen valencià no se'ls hi fa cap cas". Terricabras s'ha compromès en aquest sentit a ser "un diputat europeu valencià".La candidata d’Esquerra Republicana del País Valencià, Elo Chamarro, ha iniciat la seua intervenció mostrant la seua solidaritat amb els 1438 treballadors i treballadores de radiotelevisió valenciana acomiadats ahir. Chamarro ha reinvidicat Esquerra Republicana com "la garantia de la defensa dels interessos dels valencians com la del camp valencià, la necessària reindustralització del País Valencià o la creació d’un impost sobre transaccions financeres per activar l’ocupació i el creixement".Per últim, Chamarro ha alertat de "l’auge de partits d’extrema dreta i xenòfobs" i ha anunciat que "Esquerra Republicana portarà al Parlament Europeu la creació de l’Aliança Antifeixista Guillem Agulló i Salvador en homenatge al jove antifeixista assassinat l’any 1993", els pares del qual han assistit a l’acte.  Per la seua part, el diputat d’Esquerra Republicana al Congrés dels Diputats, Joan Tardà ha denunciat "la destrucció de l’Estat del Benestar per part de les polítiques neoliberals". Tardà ha alertat de la "dualització de la pobresa i dels seus plans de crear una societat post crisi on impere la precalització i la retallada de drets ciutadans". Tardà ha reivindicat "la necessitat d’engegar un procés de revolució democràtica i social arreu dels Països Catalans i que el País Valencià i les Illes Balears tinguen nous 14 d’abril. Cal que sumem tots els esforços possibles per a iniciar aquesta revolució necessària”, ha afirmat.
En qualsevol cas, s'agraeix la intenció del senyor Terricabras, però no: no és lo mateix. No és lo mateix ser un senyor de Catalunya, o d'Oslo i denunciar "ei, que a un lloc on no m'hi han votat passen coses" que dir: amb la legitimitat que em donen 200.000 vots, denuncie la situació del meu País. Perquè entre d'altres coses, si als corredors del parlament un eurodiputat de Finlàndia o Portugal estan interessats en el tema X (corrupció al PV o violència feixista) a qui aniran a preguntar-li és a l'eurodiputat valencià. Què voleu, que la veu dels valencians siga "un català que parla d'oïdes" i que els "valencians que viuen i treballen allà" siguen tots del PP o del PSOE?Si volem que este discurs se senta (i siga pres en compte, seriosament) a Europa, cal que siga un valencià qui el porte. La bona voluntat de Tremosa, Romeva o JUnqueras/Terricabras està bé, però siguem realistes: ells treballen pel procés. Si des de València Compromís els passa alguna moció la llegiran, però no tenen mitjans com per a tindre "atenció personalitzada" per al PV.  La solidaritat (l'almoina) estan molt bé: però sols els valencians salvaran València. No dubte de la bona voluntat de Terricabras, però tot el (poc) que puga fer per València ho farà igual amb el nostre vot o sense.
No pots posar al mateix nivell ser del Principat en ser de Oslo o d'Espanya... perquè en aquest cas el candidat és del mateix país: dels Països Catalans, no d'un altre país.No és un candidat estranger, és un candidat de la nostra terra, tant com el de Compromís. Tant hi fa si és de Calella o de Burjassot (que si surt només estarà 2 anys).ERC ja va traure un eurodiputat eivissenc i no representava només Eivssa, sinó tot els Països Catalans. També va traure un eurodiputat nord-català i no era només de la Catalunya Nord.
No pots posar al mateix nivell ser del Principat en ser de Oslo o d'Espanya... perquè en aquest cas el candidat és del mateix país: dels Països Catalans, no d'un altre país. Això ho dius tu, que eres catalanista. Per a ú de fora, Terricabras és el diputat "català", no "dels PPCC". I el problema és que com que el nivell de vot que rebrà al PV és tan paupèrrim, no podrà contraargumentar el discurs del PP-PSOE de "los únicos valencianos somos nosotros". ERC ja va traure un eurodiputat eivissenc i no representava només Eivssa, sinó tot els Països Catalans.Mentida: representava Catalunya, que és en el que se centrava el 95% de la seua agenda política. A més, en este punt del procés es va a Europa a fer lobying, a negociar la independència: tu creus que tindran massa temps per a parlar del PV?  Però és que ja no és qüestió d'intencions, ni de ideologia, és de pura practicitat. Terricabras eixirà igual, com a molt el dubte estarà entre si Ernest Maragall entra o no: a qui preferixes tindre en el Parlament si, per exemple, hi hagués un cas de violència feixista, a dos senyors de Catalunya, o a un alcalde que ha patit el mobbing del GAV i Espanya 2000 i que és amic familiar de l'última gran víctima mortal de la violència feixista a ca nostra?Tu t'has vist el vídeo? Tu entens la legitimitat que ens donaria tindre a un dels nostres parlant tots els dies a l'eurocambra, i fent lobbying per a denunciar els nostres problemes dedicat 24 h, i no a ratos com fan els catalans?
Això són xorrades: si el candidat d'Esquerra Republicana ha dit que representarà el País Valencià (tot els Països Catalans), és el que farà i suposo que tramitarà tot el que li faiguen arribar els d'ERPV com feia Agustí Cerdà quan era diputat a Madrid.En canvi, el candidat de Compromís, en els 2-3 anys que estiga, es dedicarà a representar també a EQUO, el Partido Castellano (PCAS) i tota la resta de la coalició. De fet Baldoví ja fa coses semblants sense estar tant coaligat com la defensa de Estatut de Castilla la Mancha que volien EQUO, PCAS, UCIN, etc.  
A eQuo i ChA (el Castellano i això són cosa d'eQuo, ja s'apanyaran amb el seu temps) se'ls dirà una moció de tant en quant. Una quantitat mínima de temps comparat amb el nostre. I el temps que Sebastià no estiga de MEP, estarà d'assessor, que li permetrà fer faena de lobbying i d'internacionalització del nostre país als corredors. Insistisc: si ocorre alguna cosa que requerisca que l'opinió pública mire al País VAlencià (estil la primavera valenciana), què preferixes, que "la teua veu" siga un senyor de Catalunya a qui ací no han votat (PP i PSOE ho tenen fàcil per a estrangeritzar-lo) i que damunt està més pendent del reconeixement internacional de la República Catalana? no serà millor tindre a uno dels nostres?
Estarà cinc anys a Brussel·les? I qui es presentarà de batle a Burjassot per Compromís?Com és possible que l'exilien d'aquesta manera si al País Valencià faria millor feina? 
L'exilien? escolta, tu creus que Catalunya estaria com està ara sense els seus eurodiputats? Què poca vista teniu (o això, o l'euro-escepticisme vos impedeix vore la importància del Parlament Europeu). Mante, estem en un moment en que ens podem permetre plantar un eurodiputat a Europa, estem parlant de fer política com els majors: de fer lobbying pel País Valencià. 
No has respost la meua pregunta!
Tu m'has preguntat que com potser que l'envien a Europa si a Burjassot faria millor feina. T'he dit que no, que al PArlament Europeu en farà més. Sobre el candidat de Compromís en 2015... ho decidiran en primàries, però supose que Emili Altur te més números.
D'acord!